সাতক্ষীরায় গৃহবধূ হত্যার দায়ে স্বামী ও শ্বশুরের ফাঁসির আদেশ দিয়েছেন আদালত। অভিযোগ প্রমাণ না হওয়ায় শ্বাশুড়ি আনোয়ার খাতুনকে খালাস দেয়া হয়েছে। দুপুরে জেলা ও দায়রা জজ আদালতের বিচারক সাদিকুল ইসলাম তালুকদার এ রায় দেন। রায় ঘোষনার সময় আসামিরা আদালতে উপস্থিত ছিলেন। ২০১৭ সালে শ্বশুর বাড়ি থেকে গৃহবধূ আমেনা খাতুন নিখোঁজ হন। তিনদিন পর গলায় ফাঁস লাগানো অবস্থায় ইছামতি নদী থেকে আমেনার লাশ উদ্ধার করা হয়। এ ঘটনায় স্বামী, শ্বশুর-শ্বাশড়িসহ ৫ জনের বিরুদ্ধে হত্যা মামলা দায়ের করে নিহতের পরিবার। তদন্তশেষে তিনজনের নামে চার্জশিট দাখিল করে পুলিশ।